תחקיר של ה NTSB : תאונת פייפר  PA-28RT-201

מתוך גליון מאי 2004 של PLANE & PILOT
ערך ותרגם: שכטר שמעון-ועדת הבטיחות

ב 02/06/02  בשעה 15:00 ,מטוס פייפר       PA-28rt-201שתופעל תחת בי"ס לטיסה, פגע באדמה בתחילת הטיפוס לאחר המראה משדה התעופה העירוני של לבנון  בניו המפשייר –KLEB.

הדבר קרה בטיסת הדרכה שתופעלה כטיסת ראייה, המטוס הגיע ללבנון מ נשוויל –טנסי. המדריך והטייס הפרטי נפצעו קשה ,טייס מסחרי נוסף שהיה במטוס מאחור כנוסע ,נפצע קל .

הנוסע שם לב שבדיקת המנוע בוצעה ללא "בד"ח" ,אולם בדיקת מגנטו בוצעה. הבדיקה הראתה כי המגנטו השמאלי תקין ,אבל  כשנבחר בורר המגנטו הימני  ,אבד כח מנוע. הטייס והמדריך החליטו להמשיך את הטיסה על מגנטו אחד, מכיוון שזה נעשה בהצלחה על אותו המטוס במשך השבוע שחלף.

הטיסה המריאה ממסלול 18 . כאשר המטוס חלף מעל עצים ,הנוסע שמע את המדריך אומר לטיס "תשים לב למהירות ותמשיך ישר" .הנוסע הביט מבעד לחלון וראה שהמטוס עם אף למעלה אבל הרגיש שהמטוס שוקע. המדריך לקח את השליטה בטיסה ופנה ימינה.  הנוסע זוכר שהוא ראה אסם מהאוויר והמטוס פגע בקו מתח.

עדים בשדה שצפו בהמראה דיווחו שרעש המטוס נשמע כרגיל, אולם הוא לא טיפס כרגיל, כאילו הוא לא יכול "להרוויח" גובה. אחד העדים אף סיפר שכאשר ראה את המטוס מטפס  האף היה כה גבוה שהוא לא יכל לראות את קצות הכנפיים.  העדים סיפרו שהמטוס טס נמוך מאד מעל העצים, כשלפתע הכנף הימנית נפלה במהירות והמטוס נעלם מאחורי העצים.

[image: image2.jpg]



המדריך המוסמך, מחזיק ברשיון טיס מסחרי למטוס חד ורב מנועי ובהגדר מכשירים. בעל נסיון של כ 1675 שעות ,לא ידוע כמה שעות טס על ה "פייפר ארו".

החניך הינו טייס פרטי בעל הגדר מכשירים ורשיון על מטוס חד מנועי עם נסיון של 145 שעות טיסה, לא נקבע כמה נסיון טיסה היה לו על המטוס הנידון.

לדברי הנוסע ,הוא ביצע את הטיסה מנשוויל  ללבנון ,שם ביצע  שני  Touch & go   ונחיתה.

בספר המטוס לא נמצא רישום של טיפול כלשהו במגנטו או במערכת ההצתה . המגנטו הימני והשמאלי פורקו מהמטוס לצורך המשך בחינה.  במגנטו ניכרו סימנים של פרוק קודם!!!

האטם "טופל" בשניהם. המגנטו השמאלי הונח על "שולחן הניתוחים" ,הורץ מ 0 עד 2700 סל"ד  ותפקד כשורה. לא כך המגנטו הימני. ניצוץ לא קבוע אובחן בין 0 ל 1500 סל"ד .  מ 1600 ל 2600 סל"ד היה ניצוץ קבוע וב 2700 סל"ד המגנטו תפקד כשורה.

בדו"ח החקירה מוצהר כי מערכת המגנטו הכפולה ,מתוכננת לייצור ניצוץ בצורה עודפת, כדי שבשעה שמגנטו אחד יוצא מפעולה, הטיס יהיה מסוגל להגיע לשדה נח קרוב, עם כח מנוע.

הוא מסביר שלמרות שהמנוע יכול לפעול עם מגנטו אחד ,יש לקחת בחשבון שרק מחצית מהפלגים יעבדו כך שגם איכות הבעירה וגם כח המנוע ירדו .

מודגש בדו"ח שב"בד"ח" ספר המטוס  רשום שיש לבדוק בהרצת המנוע מצתים על  Both  . 

ה NTSB  קבע שהגורם לתאונה זו היא שמדריך הטיסה  ניסה לטוס  במטוס לא תקין.

המגנטו המקולקל וההשתלשלות של אובדן כח מנוע והתנגשות עם קו מתח בתמרון לנחיתת אונס  הם הסיבות לתאונה .

